Læs det fulde svar... I tilfælde af havari skal du straks kontakte vores kontrolcentral på tlf. 76 11 70 30, og gøre os opmærksom på dette, så vi kan informere parkeringsvagten. Såfremt du har informeret os, som angivet ovenfor, og alligevel får pålagt et kontrolgebyr, skal du inden betalingsfristen fremsende en kopi af kvittering fra Falck eller anden autoriseret autohjælp, der dokumenterer, at der er ydet autohjælp til dit køretøj, at dit køretøj er blevet afhentet etc. Fremsendelse kan ske via vores hjemmeside under henvendelse eller via almindelig brev til Europark Parkeringskontrol, Hjulmagervej 4B, 7100 Vejle. Vi vil herefter vurdere den konkrete sag og give dig et skriftligt svar. Bemærk: på parkeringspladser, hvor parkering kan ske mod betaling, skal du tillige købe en p-billet/foretage registrering af køretøjet, og derved efterkomme de skiltede regler for parkering for at undgå at få pålagt et kontrolgebyr. Bemærk: det er ikke tilstrækkeligt at placere en seddel i køretøjets frontrude, hvoraf det fremgår, at køretøjet er havareret. Et tændt havariblink, bevirker heller ikke at der kan parkeres i strid med de skilterede regler og bestemmelser.